Audun Molde

Audun Molde (født 26. juli 1966 i Bergen) er en norsk musikkviter, førstelektor og sakprosaforfatter. Han arbeider på Høyskolen Kristiania hvor han underviser ved studieprogrammene i populærmusikk, låtskriving og musikkproduksjon,  og han har skrevet flere fagbøker. Han var fram til 2021 fagansvarlig for populærmusikk-studiet ved Høyskolen Kristiania og ved tidligere Westerdals Oslo ACT, og har vært sentral i utviklingen av emner, studietilbud og undervisning innen fagområdet. Han var studieprogramleder og drivkraft bak etableringen av Norges første bachelorstudium i utøvende populærmusikk ved tidligere Nordisk Institutt for Scene og Studio (NISS). Han var fra 2008 til 2023 også tilknyttet BI som førstelektor II ved studieprogrammet Creative Industries Management,  og underviste fra 2002 til 2010 på Norges musikkhøgskole. 

Audun Molde var i 2019 prosjektmedarbeider og medforfatter av Hva nå – Digitaliseringens innvirkning på norsk musikkbransje. Utredning om økonomien i musikkfeltet av BI Centre for Creative Industries / Menon Economics, på oppdrag fra Kulturdepartementet . I 2020 var han prosjektmedarbeider og medforfatter av Krise og kreativitet i musikkbransjen – koronapandemien 2020. Rapport av BI Centre for Creative Industries på oppdrag fra Musikkindustriens Næringsråd . Han er en mye brukt ekspertkilde og mediekommentator i aktuelle saker om musikk, musikkbransjen og de kreative næringene .

Han er utdannet i musikkvitenskap, historie og pedagogikk fra Universitetet i Oslo, Entreprenørskap i undervisning og ledelse fra Norges musikkhøgskole, og Kulturadministrasjon og ledelse fra Høgskolen i Telemark.

Han er født i Bergen, oppvokst i Gulen og bosatt i Bærum.

Bibliografi 
 Den digitaliserte musikkbransjen - kapittel i Kreativ næring: Lokale, digitale og økonomiske perspektiver (Universitetsforlaget 2021)
 POP. En historie – sakprosa (Cappelen Damm 2018, lydbok på Storytel 2019)
 Akkordboka. Akkordprogresjoner for musikere og låtskrivere – lærebok (Noteservice 2013)
 Allmen musikkundervisning – perspektiver på praksis – lærebok (Gyldendal 2010)
 Musikkhistorie – lærebok (Universitetsforlaget 2004; medforfatter)
 WOW! Populærmusikkens historie – sakprosa (Universitetsforlaget 2004, revidert utgave)
 111 plater vi elsker – sakprosa (Dinamo Forlag 2003; medforfatter)
 Ekko 1 – lærebok (Gyldendal 2000; fagredaktør)
 Ekko 2 – lærebok (Gyldendal 2000; medforfatter og fagredaktør)

Referanser 

Norske sakprosaforfattere
Norske lærebokforfattere
Norske musikkpedagoger
Personer tilknyttet Høyskolen Kristiania